**ИЗПЪЛНИТЕЛНА АГЕНЦИЯ „ЖЕЛЕЗОПЪТНА АДМИНИСТРАЦИЯ”**

На основание чл. 10а от Закона за държавния служител, и Заповед № 14-02-1/08.07.2021г. на изпълнителния директор на Изпълнителна агенция „Железопътна администрация”

**ОБЯВЯВА КОНКУРС**

**за длъжността „младши експерт“ в дирекция „Административно – правно и финансово – стопанско обслужване” на Изпълнителна агенция „Железопътна администрация“ - 1 щатна бройка**

**1. Минимални изисквания за заемане на конкурсната длъжност съгласно Класификатора на**

**длъжностите в администрацията:**

* образование: висше;
* минимална образователна степен – „професионален бакалавър”
* професионален опит: не се изисква, или придобит V младши ранг.

**2. Допълнителни изисквания за длъжността:**

* + - предпочитано образование в професионална област - социални, стопански и правни науки
		- компютърна грамотност – MS Word, MS Excel и Internet.

**3. Допълнителни умения и квалификации, носещи предимства на кандидатите:**

* владеене на чужд език

**4. Начинът на провеждане на конкурса е:**

* практически изпит и интервю.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура

**5. Необходими документи за допускане на кандидатите до участие в конкурса, съгласно чл. 17 от Наредбата за провеждане на конкурсите за държавни служители:**

* Заявление за участие в конкурс, съгласно приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители (НПКПМДС);
* Декларация по чл. 17, ал. 3, т. 1 от НПКПМДС;
* Копие от документи за придобита образователно - квалификационна степен;
* Копие от документи, удостоверяващи продължителността и областта на професионалния опит, ако има такъв;
* Копие от документ за придобит ранг, ако има такъв;
* Копие от документ за владеене на чужд език, ако има такъв;
* Копие от документи за допълнителна квалификация, ако има такава;
* Копия от други документи по преценка на кандидата.

**6. Документите следва да бъдат представени лично или чрез пълномощник** от 9.00 до 12.30 и от 13.00 до 17.00 ч. всеки работен ден в срок до 19.07.2021 г. (понеделник) на фронт-офиса на ИА „Железопътна администрация“ в сградата на Министерството на транспорта, информационните технологии и съобщенията, ул. „Гурко” № 5, тел: 02 9409 507.

Документите може да се подават и по електронен път на електронна поща: FOffice@iaja.bg или kabinet-iaja@iaja.bg . В този случай заявлението и декларацията следва да бъдат подписани от кандидата с електронен подпис.

Документи, подадени на електронната поща без квалифициран електронен подпис, няма да се разглеждат от конкурсната комисия.

**7.** **Списъците и други съобщения във връзка с конкурса** ще се обявяват на интернет страницата на Изпълнителна агенция “Железопътна администрация” - [www.iaja.bg](http://www.iaja.bg), раздел „Работа“.

**8. Описание на длъжността съгласно утвърдената длъжностна характеристика:**

Подпомага главния юрисконсулт и главния секретар на Изпълнителна агенция „Железопътна администрация“ като извършва събиране и систематизиране на информация и проучване и обобщаване на различни практики при прилагане на европейското законодателство от обхвата на дейност на ИАЖА.

**9. Минимален размер на основната заплата определена за длъжността - 850 лв.**

Индивидуалният размер на основата заплата ще бъде определен съгласно чл. 67, ал. 4 от Закона за държавния служител, чл. 8 и 9 от Наредбата за заплатите на служителите в държавната администрация, като се отчита нивото на длъжността, квалификацията и индивидуалния професионален опит на кандидата.